**PRILOG VIII**

|  |  |  |
| --- | --- | --- |
| **KRITERIJI ODABIRA ZA PROJEKTNE PRIJEDLOGE – TIP OPERACIJE 1.1.1** | | |
| **KRITERIJ** | | **Bodovi** |
| **1** | Veličina gospodarstva SO | max. 20 |
|  | do 14.999 | 20 |
|  | od 15.000 do 49.999 | 15 |
|  | od 50.000 do 99.999 | 10 |
|  | od 100.000 do 499.999 | 5 |
| **2** | Udruživanje proizvođača (proizvođačka grupa/organizacija, zadruga ili zajednički projekt) | 10 |
| **3** | Stručna sprema i radno iskustvo nositelja ili člana/odgovorne osobe ili zaposlenika | max. 5 |
|  | VSS, VŠS poljoprivrednog, agronomskog ili veterinarskog smjera ili min. 5 g. radnog iskustva u poljoprivredi | 5 |
|  | SSS poljoprivrednog, agronomskog ili veterinarskog smjera ili min. 2 g. radnog iskustva u poljoprivredi | 3 |
| **4** | Ulaganje u prioritetne sektore LRS LAG-a [[1]](#footnote-1) | 20 |
| **5** | Tip ulaganja | max. 15 |
|  | ulaganje u izgradnju, rekonstrukciju i/ili modernizaciju (sa ili bez opremanja) | 15 |
|  | ulaganje u opremanje | 10 |
|  | nabava poljoprivredne mehanizacije | 5 |
| **6** | Ulaganjem se uvodi inovativni tehnološki proces | 5 |
| **7** | Ulaganje doprinosi obnovi, očuvanju i poboljšanju ekosustava (P4) | max. 10 |
|  | ulaganje doprinosi boljem upravljanju vodama, uključujući upravljanje gnojivima i pesticidima (fokus područje 4B) | 5 |
|  | ulaganje doprinosi sprečavanju erozije tla i bolje upravljanje tlom (fokus područje 4C) | 5 |
| **8** | Ulaganje doprinosi promicanju učinkovitosti resursa te poticanje pomaka prema gospodarstvu s niskom razinom ugljika otpornom na klimatske promjene (P5) | max. 15 |
|  | ulaganje doprinosi povećanju učinkovitosti u korištenju vode u poljoprivredi  (fokus područje 5A) | 5 |
|  | ulaganje doprinosi povećanju učinkovitosti u korištenju energije u poljoprivredi i preradi hrane (fokus područje 5B) | 5 |
|  | ulaganje doprinosi smanjenju emisije stakleničkih plinova i amonijaka iz poljoprivrede (fokus područje 5D) | 5 |
| **9** | Zatvorena financijska konstrukcija | 5 |
| **10** | Zapošljavanje (nova radna mjesta) | 10 |
| **11** | Održivost projekta | 5 |
| **MAKSIMALNI BROJ BODOVA** | | **120** |
| **PRAG PROLAZNOSTI** | | **40** |

**Kriterij odabira br. 1. Veličina gospodarstva SO**

Da bi nositelj projekta ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva, izdane od Savjetodavne službe nakon objave Natječaja te potpisane od djelatnika Savjetodavne službe. Nositelj će si dodijeliti odgovarajuće bodove sukladno ekonomskoj veličini.

**Potvrda EVPG**

Prilikom izrade Izračuna ekonomske veličine poljoprivrednog gospodarstva sve proizvodne jedinice koje predstavljaju utvrđeni ulazni prag za potporu (SO) poljoprivrednog gospodarstva za koje nositelj projekta traži potporu moraju biti upisane u odgovarajuće registre sukladno propisima.

Prilikom izračuna ekonomske veličine poljoprivrednog gospodarstva, Uprava za stručnu podršku u poljoprivredi i ribarstvu neće uzeti u obzir izmjene u ARKOD/JRDŽ-u koje su nastale nakon 01. siječnja 2022. godine.

Poljoprivrednici koji nisu imali do stupanja na snagu Zakona o poljoprivredi (NN br. 118/18; u daljnjem tekstu: Zakon) obvezu upisa u Upisnik poljoprivrednika, da bi bili prihvatljivi na ovom natječaju moraju biti upisani u Upisnik poljoprivrednika u skladu s člankom 118. Zakona do dana podnošenja prijave projekta, te su pri tome obvezni dokazati ekonomsku veličinu poljoprivrednog gospodarstva, odnosno imaju li ekonomske resurse do 01. siječnja 2022. godine.

|  |
| --- |
| **Napomena**:  Prilikom traženja Potvrde EVPG, nositelj projekta je u obvezi naglasiti djelatnika Uprave za stručnu podršku u poljoprivredi i ribarstvu sljedeće:  - naziv LAG-a i tip operacije za koji je objavljen natječaj  - datum objave LAG natječaja na koji planira podnijeti prijavu projekta |

**Kriterij odabira br. 2. Udruživanje proizvođača (proizvođačka grupa/organizacija, zadruga ili zajednički projekt)**

Da bi nositelj projekta ostvario 10 bodova prema navedenom kriteriju ako je prijavitelj proizvođačka grupa/organizacija, zadruga ili zajednički projekt, a što se dokazuje Rješenjem o priznavanju proizvođačke organizacije izdano od Ministarstva poljoprivrede, izvatkom iz registra zadruga ili odgovarajućeg registra, Partnerskim sporazumom i ostalom odgovarajućom dokumentacijom. Članovi udruženja proizvođača koji prijavljuju projekt samostalno na navedenom kriteriju ne ostvaruju dodatnih 10 bodova.

**Kriterij odabira br. 3. Stručna sprema i radno iskustvo nositelja ili člana/odgovorne osobe ili zaposlenika**

Da bi nositelj projekta ostvario ***5 bodova*** po navedenom kriteriju:

1) nositelj OPG-a ili član OPG-a/vlasnik obrta ili zaposlenik obrta/odgovorna osoba u pravnoj osobi ili zaposlenik pravne osobe posjeduje Diplomu poljoprivrednog/agronomskog/veterinarskog smjera ili uvjerenje/potvrdu o odgovarajućem stečenom akademskom i stručnom nazivu i akademskom stupnju (ovisno o sektoru ulaganja)

ili

2) nositelj OPG-a ili član OPG-a/vlasnik obrta ili zaposlenik obrta/odgovorna osoba u pravnoj osobi ili zaposlenik pravne osobe posjeduje dokumente iz kojih je vidljivo da ima 5-godišnje radno iskustva u poljoprivredi (Ugovor o radu/Potvrda o podacima evidentiranim u matičnoj evidenciji HZMO – potpisana i ovjerena od HZMO ili e-Potvrda HZMO).

Da bi nositelj projekta ostvario ***3 boda*** po navedenom kriteriju:

1) nositelj OPG-a ili član OPG-a/vlasnik obrta ili zaposlenik obrta/odgovorna osoba u pravnoj osobi ili zaposlenik pravne osobe posjeduje svjedodžbu srednje škole poljoprivrednog/agronomskog/veterinarskog smjera (ovisno o sektoru ulaganja)

ili

2) nositelj OPG-a ili član OPG-a/vlasnik obrta ili zaposlenik obrta/odgovorna osoba u pravnoj osobi ili zaposlenik pravne osobe posjeduje dokumente iz kojih je vidljivo da ima 2-godišnje radno iskustva u poljoprivredi (Ugovor o radu/Potvrda o podacima evidentiranim u matičnoj evidenciji HZMO – potpisana i ovjerena od HZMO ili e-Potvrda HZMO).

*DODATNO: Ako korisnik ne posjeduje odgovarajući Ugovor o radu, radno iskustvo u poljoprivredi može se dokazati trajanjem upisa nositelja/člana OPG-a/vlasnika obrta ili zaposlenika u obrtu/odgovorne osobe ili zaposlenika pravne osobe u Upisniku poljoprivrednika (bez obzira u kojem PG-u je isti bio upisan). U tom slučaju u Zahtjev za potporu potrebno je dostaviti popis MIBPG-a poljoprivrednih gospodarstava u kojima je isti bio upisan.*

**Kriterij odabira br. 4. Ulaganje u prioritetne sektore LRS LAG-a: voćarstvo, povrtlarstvo, stočarstvo**

1. Slučaj – Da bi nositelj projekta ostvario bodove po kriteriju broj 4, a koji se odnosi na sektor ulaganja, ukupan zbroj vrijednosti ekonomske veličine prioritetnih sektora, za koji traži bodove, mora iznositi minimalno 50% ukupne vrijednosti gospodarstva iskazane u Potvrdi o ekonomskoj veličini poljoprivrednog gospodarstva ili ako su u poljoprivrednoj proizvodnji nositelja projekta prisutni svi sektori, onda sektor koji ima najveći postotak od ukupne vrijednosti gospodarstva iskazane u Potvrdi o EVPG.
2. Slučaj – Bodovi za određeni sektor se mogu dodijeliti i ako se minimalno 50% vrijednosti prijavljenog projekta (bez općih troškova), odnose na prioritetni sektor, mora biti jasno vidljivo o kojem se sektoru radi (npr.za sektor voćarstva ako se radi o podizanju novih nasada voća, nabavi strojeva i opreme za branje i sortiranje voća i sl.). Ako se nabavlja mehanizacija, strojevi i oprema iz koje nije jasno vidljivo o kojem se sektoru radi (nabava traktora, prikolice i sl.), nositelj projekta si dodjeljuje bodove prema objašnjenju opisanom u 1. slučaju.

Za pomoć u određivanju bodova iz prioritetnog sektora upotrijebite predložak tablice koja se nalazi u *Prilogu IX. LAG Natječaja*.

Bodove nije moguće ostvariti ako se većina troškova odnosi na građenje i/ili opremanje ostalih gospodarskih objekata, upravnih prostorija s pripadajućim sadržajima, opremom i infrastrukturom, koji su u funkciji osnovne djelatnosti sukladno Listi prihvatljivih troškova.

**Kriterij odabira br. 5. Tip ulaganja**

Prema kriteriju odabira broj 5, a koji se odnosi na tip ulaganja, nositelj projekta može ostvariti:

1. 15 bodova ukoliko se projekt za koji se ponosi Zahtjev za potporu odnosi na ulaganje u izgradnju, rekonstrukciju i/ili modernizaciju (sa ili bez opremanja),
2. 10 bodova ukoliko se projekt za koji se ponosi Zahtjev za potporu odnosi samo na ulaganje u opremanje,
3. 5 bodova ukoliko se projekt za koji se podnosi Zahtjev za potporu odnosi na nabavu poljoprivredne mehanizacije.

**Kriterij odabira br. 6. Ulaganjem se uvodi inovativni tehnološki proces**

Uvođenje inovativnog tehnološkog procesa predstavljaju aktivnosti kojima se postojeći tehnološki proces automatizira, informatizira (čime se isključuje kupnja osobnih računala i printera za redovno poslovanje te računalnih programa namijenjenih svakodnevnom uredskom poslovanju) ili unapređenje na način da utječe na povećanu produktivnosti, smanjenje utroška energije, očuvanje okoliša, dobrobit životinja, ukupan prinos ili prirast i sl.

Kupnja mehanizacije i/ili gospodarskih vozila ni u kojem slučaju ne može se smatrati unapređenjem tehnoloških procesa.

U Zahtjevu za potporu potrebno je navesti koji je to inovativni tehničko-tehnološki proces te obrazložiti na koji način je isti inovativan i povezan s projektom (ulaganjem) prijavljenim u Zahtjevu za potporu.

*Ako korisnik projektom koji je predmet Zahtjeva za potporu uvodi novi tehničko-tehnološki proces:*

* U Zahtjevu za potporu, obrascu A – Prijavni obrazac, korisnik mora dokazati da je prijavljeno ulaganje vezano uz proizvodnju novog proizvoda sukladno pojašnjenju predmetnog kriterija odabira u Prilogu VIII. Natječaja

Uvođenje novog tehničko-tehnološkog procesa, u skladu s pojašnjenjima iz kriterija odabira za predmetni kriterij, korisnik dokazuje detaljnim obrazloženjem u Zahtjevu za potporu.

**Kriterij odabira br. 7. Ulaganje doprinosi obnovi, očuvanju i poboljšanju ekosustava (P4)**

Da bi nositelj projekta ostvario 5 bodova po navedenom kriteriju:

* Ulaganje doprinosi boljem upravljanju vodama, uključujući upravljanje gnojivima i pesticidima (fokus područje 4B). Potrebno je odrediti potencijalni doprinos ulaganja žarišnom području uvidom u *Prilog II – Lista prihvatljivih troškova.*

Da bi nositelj projekta ostvario 5 bodova po navedenom kriteriju:

* Ulaganje doprinosi sprečavanju erozije tla i bolje upravljanje tlom (fokus područje 4C). Potrebno je odrediti potencijalni doprinos ulaganja žarišnom području uvidom u *Prilog II – Lista prihvatljivih troškova*.

**Kriterij odabira br. 8. Ulaganje doprinosi promicanju učinkovitosti resursa te poticanje pomaka prema gospodarstvu s niskom razinom ugljika otpornom na klimatske promjene (P5)**

* 5 bodova ostvaruje ako ulaganje doprinosi povećanju učinkovitosti u korištenju vode u poljoprivredi (fokus područje 5A) i/ili
* 5 bodova ostvaruje ako ulaganje doprinosi povećanju učinkovitosti u korištenju energije u poljoprivredi i preradi hrane (fokus područje 5B) i/ili
* 5 bodova ostvaruje ako ulaganje doprinosi smanjenju emisije stakleničkih plinova i amonijaka iz poljoprivrede (fokus područje 5D)

Potrebno je odrediti potencijalni doprinos ulaganja žarišnom području uvidom u *Prilog II – Lista prihvatljivih troškova*. Po navedenom kriteriju moguće je ostvariti bodove za sva tri kriterija tj. Max. 15 bodova.

**Kriterij br. 9. Zatvorena financijska konstrukcija**

Ukoliko nositelj projekta želi ostvariti 5 bodova prema ovom kriteriju mora opisati planirano zatvaranje financijske konstrukcije na način da u *Obrascu A-Prijavni obrazac (II.4.12. Navedite kako planirate zatvoriti financijsku konstrukciju)* objasni na koji će način osigurati sredstva za provedbu projekta u opsegu i vremenskom okviru navedenom u Prijavnom obrascu.

**Kriterij br. 10. Zapošljavanje (nova radna mjesta)**

Ukoliko ulaganje doprinosi stvaranju novih radnih mjesta i nositelj projekta želi ostvariti bodove po kriteriju br. 10 „Zapošljavanje (nova radna mjesta)“, dužan je ispuniti i dostaviti predložak tablice *„Zaposlenici“ (Prilog X. LAG Natječaja)* iz koje mora biti vidljivo koliko se novih radnih mjesta projektom otvara, te za svako novootvoreno radno mjesto napraviti specifikaciju radnog mjesta koja najmanje mora sadržavati: naziv radnog mjesta, uvjete za navedeno radno mjesto te opis posla.

7Jednim radnim mjestom smatra se jedna novozaposlena osoba prema godišnjim satima rada (jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).

U slučaju kada izračun broja zaposlenika ne predstavlja cijeli broj, vrijednost do 0,5 se zaokružuje na manji broj, a vrijednosti iznad 0,5 uključujući i 0,5 zaokružuju se na veći broj.

**Kriterij odabira br. 11. Održivost projekta**

Ukoliko nositelj projekta želi ostvariti 5 bodova prema ovom kriteriju mora dokazati održivost projekta, na način da u *Obrascu A-Prijavni obrazac (II.4.13. Održivost projekta)* navede planirane izvore prihoda/sufinanciranja i rashode nužne za upravljanje i održavanje realiziranog projekta u predviđenoj funkciji projekta, navede broj osoba i stručne kvalifikacije osoba koji su zaposlenici nositelji projekta, a koji su uključeni u održavanje i upravljanje realiziranog projekta u razdoblju od najmanje pet godina od dana konačne isplate sredstava.

1. Prioritetni sektori LRS LAG-a Posavina: voćarstvo, povrtlarstvo i stočarstvo [↑](#footnote-ref-1)